CELEX: 32021R0806
Language: hu
Date: 2021-03-10 00:00:00
Title: A Bizottság (EU) 2021/806 felhatalmazáson alapuló rendelete (2021. március 10.) az 528/2012/EU európai parlamenti és tanácsi rendelet I. mellékletének a propán, bután vagy ezek keverékének égetésével előállított szén-dioxid hatóanyagként való felvétele céljából történő módosításáról (EGT-vonatkozású szöveg)

2021.5.21.   
               
               
                  HU
               
               
                  Az Európai Unió Hivatalos Lapja
               
               
                  L 180/78
               
            
         A BIZOTTSÁG (EU) 2021/806 FELHATALMAZÁSON ALAPULÓ RENDELETE
         (2021. március 10.)
         az 528/2012/EU európai parlamenti és tanácsi rendelet I. mellékletének a propán, bután vagy ezek keverékének égetésével előállított szén-dioxid hatóanyagként való felvétele céljából történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 28. cikke (1) bekezdésére,
         mivel:
         
                     (1)
                  
                  
                     Az 1062/2014/EU felhatalmazáson alapuló bizottsági rendelet (2) megállapítja azon létező hatóanyagok jegyzékét, amelyeket a biocid termékekben való felhasználásuk jóváhagyásának lehetősége szempontjából értékelni kell. E jegyzékben a propán, bután vagy ezek keverékének égetésével előállított szén-dioxid is szerepel.
                  
               
                     (2)
                  
                  
                     Sor került a propán, bután vagy ezek keverékének égetésével előállított szén-dioxidnak az 528/2012/EU rendelet V. mellékletében meghatározott 19. terméktípusba („Riasztó- és csalogatószerek”) tartozó biocid termékekben való felhasználás tekintetében történő értékelésére.
                  
               
                     (3)
                  
                  
                     Az ügyben Franciaországot jelölték ki referens tagállamnak, amely ország értékelő illetékes hatósága 2019. szeptember 18-án benyújtotta értékelő jelentését és következtetéseit az Európai Vegyianyag-ügynökséghez (a továbbiakban: Ügynökség).
                  
               
                     (4)
                  
                  
                     Az 1062/2014/EU felhatalmazáson alapuló rendelet 7. cikkének (2) bekezdése értelmében a biocid termékekkel foglalkozó bizottság 2020. június 16-án elfogadta az Ügynökség véleményét (3), amelynek során figyelembe vette az értékelő illetékes hatóság következtetéseit.
                  
               
                     (5)
                  
                  
                     Az említett vélemény szerint a 19. terméktípusba tartozó biocid termékek, amelyekben propán, bután vagy ezek keverékének égetésével előállított szén-dioxid kerül felhasználásra, várhatóan megfelelnek az 528/2012/EU rendelet 19. cikke (1) bekezdésének b) pontjában meghatározott követelményeknek. Az Ügynökség véleményében foglalt megállapítás szerint a szóban forgó hatóanyag esetében nem merülnek fel aggályok, és az felvehető az 528/2012/EU rendelet I. mellékletébe.
                  
               
                     (6)
                  
                  
                     Tekintettel az Ügynökség véleményére, a propán, bután vagy ezek keverékének égetésével előállított szén-dioxidot indokolt felvenni az 528/2012/EU rendelet I. mellékletébe. Mivel a propán, bután vagy ezek keverékének égetésével előállított szén-dioxidot a 98/8/EK európai parlamenti és tanácsi irányelv (4) 11. cikkének (1) bekezdésében meghatározott követelményeknek megfelelő, hatóanyaggal kapcsolatos dokumentáció alapján értékelték, a propán, bután vagy ezek keverékének égetésével előállított szén-dioxidot fel kell venni az 528/2012/EU rendelet I. mellékletének 6. kategóriájába: „Azok az anyagok, amelyek tekintetében egy tagállam e rendelet 7. cikkének (3) bekezdésével összhangban megállapította egy hatóanyagra vonatkozó dokumentáció érvényességét vagy ilyen dokumentációt fogadott el a 98/8/EK irányelv 11. cikkének (1) bekezdésével összhangban”.
                  
               
                     (7)
                  
                  
                     Az 528/2012/EU rendelet 89. cikkének (3) bekezdése átmeneti intézkedéseket ír elő az olyan esetekre, amikor az említett rendelet szerint jóváhagyásra kerül valamely, a létező hatóanyagok szisztematikus vizsgálatára vonatkozó munkaprogramban szereplő létező hatóanyag. A 19. terméktípusba tartozó, propán, bután vagy ezek keverékének égetésével előállított szén-dioxid vonatkozásában az említett rendelet 89. cikke (3) bekezdésének alkalmazásában a jóváhagyás időpontját 2022. július 1-jében indokolt meghatározni annak érdekében, hogy elegendő idő álljon rendelkezésre az engedélykérelmeknek az említett rendelet 89. cikke (3) bekezdésének második albekezdése szerinti benyújtására,
                  
               ELFOGADTA EZT A RENDELETET:
         
            1. cikk
            Az 528/2012/EU rendelet I. melléklete e rendelet mellékletének megfelelően módosul.
         
         
            2. cikk
            Az 528/2012/EU rendelet 89. cikke (3) bekezdésének alkalmazásában a propán, bután vagy ezek keverékének égetésével előállított szén-dioxid 19. terméktípusban történő jóváhagyásának időpontja 2022. július 1.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. március 10-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 167., 2012.6.27., 1. o.
         
         
            (2)  A Bizottság 1062/2014/EU felhatalmazáson alapuló rendelete (2014. augusztus 4.) a biocid termékekben található valamennyi létező hatóanyag szisztematikus vizsgálatára irányuló, az 528/2012/EU európai parlamenti és tanácsi rendeletben említett munkaprogramról (HL L 294., 2014.10.10., 1. o.).
         
            (3)  A biocid termékekkel foglalkozó bizottság véleménye a propán, bután vagy ezek keverékének égetésével előállított szén-dioxid hatóanyag jóváhagyása iránti kérelemről, terméktípus: 19., ECHA/BPC/249/2020, elfogadva 2020. június 16-án.
         
            (4)  Az Európai Parlament és a Tanács 98/8/EK irányelve (1998. február 16.) a biocid termékek forgalomba hozataláról (HL L 123., 1998.4.24., 1. o.).
      
      
         
            MELLÉKLET
            A hatóanyagoknak az 528/2012/EU rendelet I. mellékletében foglalt, a rendelet 25. cikkének a) pontja szerinti jegyzékében a 6. kategória a következő bejegyzéssel egészül ki:
            
                        EK-szám
                     
                     
                        Név/csoportképlet
                     
                     
                        Korlátozás
                     
                     
                        Megjegyzés
                     
                  
                        „204-696-9
                     
                     
                        Propán, bután vagy ezek keverékének égetésével előállított szén-dioxid  (*1)
                        
                     
                     
                         
                     
                     
                        CAS-szám: 124-38-9
                     
                  
               (*1)  A propán, bután vagy ezek keverékének égetésével előállított szén-dioxid jóváhagyásának időpontja a 19. terméktípus esetében a 89. cikk (3) bekezdésének alkalmazásában 2022. július 1.”